# Andriejavas

### Straipsnis iš Vikipedijos, laisvosios enciklopedijos.

Andriejavas
[[Image:|250px]]
Koordinatės |

55°54'32″ š. pl. 23°13'54″ r. ilg.

Savivaldybė | Šiaulių miestas
Seniūnija |
Gyventojų skaičius | 16 (2005 m.)

Andriejavas arba Andrijava – viena Šiaulių miesto dalių, išsidėsčiusi pietvakarinėje miesto dalyje prie kelio iš Šiaulių į Dausiškių kaimą, buvęs dvaras. Pavadinimas atsiradęs iš buvusio dvaro savinininko Andrejevo pavardės.

## [taisyti] Istorija

Dvaras statytas XVIII a. pabaigoje – XIX a. pradžioje prie tuo metu dar buvusio Rygos – Tilžės trakto. Andriejavo dvarą apie 1834 m. nusipirko būsimasis Šiaulių ekonomijos istorijos autorius Mauricijus Griškevičius. Nuo 1834 iki 1854 m. su nedidelėmis pertraukomis brolio dvare dirbo ir gyveno plačios erudicijos mokslininkas Aleksandras Griškevičius (1809–1863 m.), knygos „Žemaičio garlėkys“ autorius. Jis dirbo Šiaulių apskrities teisme, o vėliau buvo miesto rotušės sekretorius.

Daug laiko A. Griškevičius skyrė aerodinamikos ir skraidymo teorijos kūrimui. Kai kuriuos skraidymo aparatus jis pats Andriejave sumeistravo ir išbandė. Vienas toks bandymas 1855 m. Kaune baigėsi avarija ir A.Griškevičius susilaužė koją. A. Griškevičiaus darbai, kuriuose aprašomas oro baliono ir propelerinio lėktuvo, varomo garo mašina, projektas, pateikiami aerodinamikos ir skraidymo teorijos pagrindai, 1851 m. išleisti atskira knyga, kuri labai pravertė vėliau gyvenusiems aviacijos aparatų kūrėjams.

1944 m. rugpjūčio pradžioje ties Andriejavu ėjo fronto linija. 16-osios lietuviškosios divizijos vadas generolas Vladas Karvelis vakariniame Andriejavo sodybos pakraštyje, tik už kelių šimtų metrų nuo pirmųjų linijų buvo įsirengęs vadovavimo punktą. Karo metu dvaras labai nukentėjo, nes keletą dienų prie jo vyko atkaklūs mūšiai.

Išlikę dvaro pastatai buvo panaudoti kolūkio, o plečiantis miestui, kai dvaro laukuose buvo planuojama ststyti daugiabučius gyvenamuosius namus, dalis jų apleista. Kai kurie šiuo metu pritaikyti verslui.

Rodomas puslapis "http://lt.wikipedia.org../../../a/n/d/Andriejavas.html"

Kategorija: Šiaulių miesto dalys

##### Views

- Straipsnis
- Aptarimas
- Dabartinė versija

##### Paieška